text: Tiltalt for at fotografere på drabssted
  15 august 2011 kl. 12.24
  JydskeVestkysten-journalisten Larz Grabau blev i dag blevet tiltalt i en sag om billeder, han tog ombord på en båd, hvor John Knudsen i 2010 på Haderslev Fjord myrdede en kvinde.
  JyskeVestkysten oplyser, Larz Grabau er tiltalt med påstand om bødestraf og erstatning. Journalisten gik 23. september 2010 ombord på John Knudsens båd, der stod i en lagerhal ved Haderslev. Her tog han en række billeder, som blev bragt på jv.dk, i JydskeVestkysten samt i flere andre medier.
  
  Straffeloven overtrådt
  Ifølge anklagemyndigheden har Larz Grabau overtrådt straffeloven ved at gå ombord på båden, tage billederne samt offentliggøre dem. Det vides endnu ikke, hvornår sagen kommer for Retten i Sønderborg.
  I samme sag har ansvarhavende chefredaktør Peter Orry også været sigtet, men han har i dag fået oplyst, af der ikke bliver rejst tiltale mod ham.
  John Knudsen blev idømt fængsel på livstid for drabet på Kirsten Bay Andersen.
  